CELEX: 22012D0183
Language: bg
Date: 2012-09-28 00:00:00
Title: Решение на Съвместния комитет на ЕИП № 183/2012 от 28 септември 2012 година за изменение на приложение XX (Околна среда) към Споразумението за ЕИП

13.12.2012   
            
            
               BG
            
            
               Официален вестник на Европейския съюз
            
            
               L 341/37
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 183/2012
   от 28 септември 2012 година
   за изменение на приложение XX (Околна среда) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
   като има предвид, че:
   
               (1)
            
            
               Решение за изпълнение 2011/631/ЕС на Комисията от 21 септември 2011 г. за формулиране на въпросник, който да бъде използван за докладване относно прилагането на Директива 2008/1/ЕО на Европейския парламент и на Съвета за комплексно предотвратяване и контрол на замърсяването (1), следва да бъде включено в Споразумението за ЕИП.
            
         
               (2)
            
            
               С Решение за изпълнение 2011/631/ЕС, считано от 1 януари 2013 г., се отменя Решение 2010/728/ЕС на Комисията (2), което е включено в Споразумението за ЕИП и което следва съответно да бъде отменено по Споразумението за ЕИП от същата дата (1 януари 2013 г.).
            
         
               (3)
            
            
               Поради това приложение XX към Споразумението за ЕИП следва да бъде съответно изменено,
            
         ПРИЕ НАСТОЯЩОТО РЕШЕНИЕ:
   Член 1
   Приложение XX към Споразумението за ЕИП се изменя, както следва:
   
               1.
            
            
               Следната точка се добавя след точка 1ев (Решение 2010/728/ЕС на Комисията):
               
                           „1ег.
                        
                        
                           
                              32011 D 0631: Решение за изпълнение 2011/631/ЕС на Комисията от 21 септември 2011 г. за формулиране на въпросник, който да бъде използван за докладване относно прилагането на Директива 2008/1/ЕО на Европейския парламент и на Съвета за комплексно предотвратяване и контрол на замърсяването (ОВ L 247, 24.9.2011 г., стр. 47).“
                        
                     
         
               2.
            
            
               Текстът на точка 1ев (Решение 2010/728/ЕС на Комисията) се заличава, считано от 1 януари 2013 г.
            
         Член 2
   Текстовете на Решение за изпълнение 2011/631/ЕС на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 29 септември 2012 г., при условие че са направени всички нотификации до Съвместния комитет на ЕИП съгласно член 103, параграф 1 от Споразумението за ЕИП (3).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
   
      Съставено в Брюксел на 28 септември 2012 година.
      
         
            За Съвместния комитет на ЕИП
         
         
            Председател
         
         Atle LEIKVOLL
      
   
   
      (1)  ОВ L 247, 24.9.2011 г., стр. 47.
   
      (2)  ОВ L 313, 30.11.2010 г., стр. 13.
   
      (3)  Не са посочени конституционни изисквания.